# **ΑΝΑΚΟΙΝΩΣΗ ΔΙΑ ΖΩΣΗΣ ΟΡΚΩΜΟΣΙΑΣ**

Η τελετή καθομολόγησης των αποφοίτων του Τμήματος Κοινωνικής Πολιτικής, **οι οποίοι έχουν περατώσει κατά την εξεταστική περίοδο Σεπτεμβρίου 2021 ή και σε προηγούμενη εξεταστική περίοδο,** θα πραγματοποιηθεί διά ζώσης την **Τετάρτη 9 Φεβρουαρίου 2022.** Η ώρα και ο χώρος διεξαγωγής της τελετής θα γνωστοποιηθούν με νεότερη ανακοίνωση.

Όσοι από τους παραπάνω φοιτητές επιθυμούν να λάβουν μέρος στη τελετή θα πρέπει κατά το χρονικό διάστημα **από 13/12/2021 έως 23/12/2021** να εισέλθουν στην ιστοσελίδα <https://students.duth.gr> με τον **ιδρυματικό τους λογαριασμό** και να αιτηθούν τη συμμετοχή τους στην ορκωμοσία, επιλέγοντας από το μενού Βαθμολογία-> Προϋποθέσεις Πτυχίου-> Αίτηση Ορκωμοσίας.

Θα χρειαστεί να αναρτήσουν:

- Αίτηση συμμετοχής στην ορκωμοσία (*συνημμένη στην ανακοίνωση*).

- Φωτογραφία «κομμένης» της ακαδημαϊκής τους ταυτότητας-πάσο (*σε περίπτωση απώλειάς της θα πρέπει να αναρτήσουν σχετική δήλωση απώλειας*).

**Απαραίτητη προϋπόθεση** για την ορκωμοσία είναι **να έχουν τακτοποιηθεί** **μέχρι 23/12/2021** εκκρεμότητες (εφόσον υπάρχουν) με τις Υπηρεσίες του Πανεπιστημίου:

* Βιβλιοθήκη (εάν οφείλονται βιβλία ή διπλωματική εργασία στη Βιβλιοθήκη ή εάν οφείλονται προς επιστροφή βιβλία στον Εύδοξο) και
* Εστία (να μην υπάρχουν εκκρεμείς υποχρεώσεις στέγασης, εφόσον έγινε χρήση).

Η Γραμματεία θα ενημερωθεί από τη Βιβλιοθήκη και το Γραφείο Φοιτητικών Εστιών ή Φοιτητικής Μέριμνας, χωρίς να απαιτείται από τους φοιτητές/τριες να προσκομίσουν σχετική βεβαίωση.

Απαγορεύεται η καταγραφή, από οποιονδήποτε συμμετέχοντα και με οποιονδήποτε τρόπο, της τελετής καθομολόγησης, καθώς και η δημοσίευση ή ανάρτηση σε ιστοσελίδες ή κοινοποίηση σε τρίτους ή η μετάδοση ή η διανομή με οποιονδήποτε τρόπο του συνόλου ή μέρους της διαδικασίας καθομολόγησης. Μια τέτοια περαιτέρω επεξεργασία συνιστά υπέρβαση του πλαισίου προστασίας προσωπικών δεδομένων του ΔΠΘ, καθόσον παραβιάζει τον Γενικό Κανονισμό Προστασίας Δεδομένων ΕΕ 679/2019 και τον Ν. 4624/2019 και συνεπάγεται την ευθύνη αυτής/αυτού που τη διενεργεί.

**Επισημαίνεται ότι** **κάθε απόφοιτος μπορεί να συνοδεύεται κατ’ ανώτατο όριο από δύο άτομα, τα ονόματα των οποίων θα αναφέρονται στην αίτηση συμμετοχής στην ορκωμοσία. Η είσοδος θα επιτραπεί μόνο στους αποφοίτους και στα άτομα που θα έχουν δηλωθεί ως προσκεκλημένοι.**

**ΠΡΟΣΟΧΗ!**

1. Η είσοδος τόσο των φοιτητριών/τών όσο και των επισκεπτών στο χώρο διεξαγωγής της ορκωμοσίας θα πραγματοποιείται κατόπιν επίδειξης είτε πιστοποιητικού εμβολιασμού (μετά τη συμπλήρωση 14 ημερών από τη δεύτερη δόση ή τη μοναδική δόση), είτε πιστοποιητικού νόσησης το οποίο εκδίδεται 30 ημέρες μετά τον πρώτο θετικό έλεγχο και η ισχύς του διαρκεί έως 180 ημέρες μετά από αυτόν, είτε βεβαίωσης αρνητικού εργαστηριακού ελέγχου με τη μέθοδο PCR για κορωνοϊό COVID-19 έως 72 ώρες ή αρνητικής εξέτασης με τη χρήση ταχείας ανίχνευσης αντιγόνου κορωνοϊού COVID-19 (rapid test) έως 48 ώρες πριν την προβλεπόμενη ώρα έναρξης της τελετής. Κατ’ εξαίρεση είναι δυνατή η είσοδος ανηλίκων ηλικίας τεσσάρων (4) έως και δεκαεπτά (17) ετών κατόπιν διεξαγωγής και δήλωσης αρνητικού αυτοδιαγνωστικού ελέγχου (self test) έως 24 ώρες πριν την προβλεπόμενη ώρα έναρξης της τελετής.

2. Η χρήση της προστατευτικής μάσκας (κατά προτίμηση χειρουργικής) είναι υποχρεωτική για όλους τους συμμετέχοντες και παρευρισκόμενους στην τελετή τόσο κατά την είσοδο, όσο και καθ’ όλη τη διάρκεια παραμονής τους στο χώρο διεξαγωγής της τελετής.

3. Όλοι οι εισερχόμενοι στο χώρο οφείλουν να έχουν μαζί τους αστυνομική ταυτότητα ή διαβατήριο για έλεγχο ταυτοπροσωπίας.

3. Απαγορεύεται η ρίψη οποιωνδήποτε αντικειμένων εντός του χώρου της ορκωμοσίας.

**Κατά την ορκωμοσία** θα παραλάβετε αντίγραφο του πτυχίου σας.

**Μετά το πέρας της ορκωμοσίας** θα μπορείτε να παραλάβετε από την ιστοσελίδα<https://students.duth.gr> και τα παρακάτω ψηφιακά υπογεγραμμένα πιστοποιητικά:

1. Αναλυτική βαθμολογία
2. Παράρτημα Διπλώματος (στην ελληνική και αγγλική γλώσσα).

**Οι απόφοιτοι που επιθυμούν την έκδοση του πτυχίου τους σε περγαμηνή θα πρέπει να ακολουθήσουν την εξής διαδικασία:**

* Κατάθεση του ποσού των 30 ευρώ στον τραπεζικό λογαριασμό της Εταιρείας Αξιοποίησης και Διαχείρισης Περιουσίας του Δ.Π.Θ.

GR88 0172 3530 0053 5304 5938 717 (Τράπεζα Πειραιώς)

ΠΡΟΣΟΧΗ: στην απόδειξη κατάθεσης θα πρέπει υποχρεωτικά να αναγράφεται η αιτιολογία «Έκδοση μεμβράνης πτυχίου – Ορκωμοσία 9/2/2022» και το ονοματεπώνυμο της/του φοιτήτριας/τή.

* Αποστολή του καταθετηρίου πληρωμής στη Γραμματεία του Τμήματος (secr@sp.duth.gr) μέσω του ιδρυματικού τους e-mail.

Εκ της Γραμματείας του Τμήματος